范成大
次韵徐子礼提举莺花亭
滩长石出水鸣堤，城郭西头旧小溪。
游子断魂招不得，秋来春草更萋萋。
愁边逢酒却成憎，衣带宽来不自胜。
烟水苍茫外沙路，东风何处拄枯藤？
垆下三年世路穷，蚁封盘马竟难工。
千山虽隔日边梦，犹到平阳池馆中。
文章光焰照金闺，岂是遭逢乏圣时。
纵有百身那可赎，琳琅空有万篇垂。
山碧丛丛四打围，烦将旧恨访黄鹂。
缬林霜後黄鹂少，须是愁红万点时。
古藤阴下醉中休，谁与低眉唱此愁。
团扇他年书好句，平生知已识儋州。